《登准提阁》
明代·黄德燝

傍湖深浅得山情，入望江峰次第评。飞鹤云间冲雨至，斜帆天第泛烟轻。

檐齐孤塔闻铃语，人定千家有磬声。鱼鸟不须惊钓弋，曹源一滴證无生。

作者简介：黄德燝，字贤仲，号霱云。海丰人。明思宗崇祯十二（一六三九）年乡试第二名举人（经魁）。生平喜吟咏，善书隶草，遒劲俊逸，世雅重之。晚年构伊园居别墅，读书谈道，时人称伊园先生。有《伊园集》。清乾隆《海丰县志》卷七有传。